Up-31/06
Natisni
Opravilna št.:
Up-31/06
Datum odločitve:
17. 3. 2006
ECLI:
ECLI:SI:USRS:2006:Up.31.06
Akt:
Ustavna pritožba A. A. zoper sodbo Vrhovnega sodišča št. I Up 273/2003 z dne 25. 10. 2005
Izrek:
Ustavna pritožba A. A. zoper sodbo Vrhovnega sodišča št. I Up 273/2003 z dne 25. 10. 2005 se ne sprejme.
Evidenčni stavek:
Ustavne pritožbe ni mogoče utemeljiti s sklicevanjem na 2. člen Ustave, ki vsebuje temeljna ustavna načela.
Ustavno sodišče zgolj pavšalnih očitkov o kršitvah načela enakosti ne more preizkusiti.
Pritožnik ob vložitvi ustavne pritožbe ne more podredno predlagati presoje ustavnosti zakona; če bi Ustavno sodišče v postopku za preizkus ustavne pritožbe ugotovilo, da izpodbijana sodna odločba temelji na protiustavnem zakonu, bi o njegovi ustavnosti odločilo po uradni dolžnosti.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.2 - Temeljne pravice - Enakost (14.2).
Pravna podlaga:
Člen 14.2, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 1. 2006
Vrsta odločitve:
sklep
Vrsta rešitve:
nesprejem ustavne pritožbe
Dokument:
US25889
Dokument v PDF obliki:
Up-31-06.pdf
114 KB
Prenesite datoteko
Up-31/06-4
17. 3. 2006
SKLEP
Ustavno sodišče je v postopku za preizkus ustavne pritožbe A. A. iz Ž., na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. I Up 273/2003 z dne 25. 10. 2005 se ne sprejme.
Obrazložitev
1. Pritožnik zatrjuje kršitev 2. in 14. člena Ustave, do katere naj bi prišlo zaradi neustreznih členov 58, 58b in 60 Zakona o dohodnini (Uradni list RS, št. 71/93 – v nadaljevanju ZDoh). Zato predlaga ugotovitev neustavnosti izpodbijanih zakonskih določb in odpravo materialnih posledic, nastalih na njihovi podlagi.
2. V skladu s prvim odstavkom 50. člena Zakona o Ustavnem sodišču (v nadaljevanju ZUstS) preizkusi Ustavno sodišče izpodbijano sodno odločbo le glede vprašanja, ali so bile z njo kršene človekove pravice ali temeljne svoboščine. Glede na to pritožnik ustavne pritožbe ne more utemeljiti s sklicevanjem na 2. člen Ustave, ki vsebuje temeljna ustavna načela. Očitane kršitve 14. člena Ustave pa Ustavno sodišče ni moglo preizkusiti, ker je zgolj pavšalna.
3. Ustavno sodišče tudi ni posebej preizkušalo pritožnikovih zatrjevanj o neustavnih določbah ZDoh, saj ZUstS ne omogoča, da bi pritožnik ob vložitvi ustavne pritožbe podredno predlagal presojo ustavnosti zakona. Sicer pa bi Ustavno sodišče, če bi v postopku za preizkus ustavne pritožbe ugotovilo, da izpodbijana sodna odločba temelji na protiustavnem zakonu, odločilo o njegovi ustavnosti po uradni dolžnosti (drugi odstavek 59. člena ZUstS).
4. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan